open-index/open-wikipedia-markdown huggingface dataset:
Sinopas

**Sinopas** () – miestas Turkijoje, šiaurės Anatolijoje, 130 km į šiaurės vakarus nuo Samsuno, į Juodąją jūrą išsišaunančiame Boztepės pusiasalyje ir jį su žemynu jungiančioje sąsmaukoje. Provincijos (ilo) administracinis centras. Šalia miesto esantis Sinopo kyšulys – toliausiai į šiaurę nutolęs Turkijos taškas. Yra uostas, plentai į Samsuną, Bartiną. Verčiamasi žemės ūkiu (apylinkėse auginami kukurūzai, linai, tabakas).

Sinope išlikęs gausus architektūros paveldas: tvirtovė (pastatyta VII a. pr. m. e., perstatyta XIII a., 1568–1997 m. veikė kalėjimas), XIII a. Alaedino mečetė ir Alaijė medresė (dabar muziejus), XIX a. vid. Pašos bastionas, VII a. bažnyčios liekanos su freskomis ir mozaikomis.

## Istorija
Dėl savo išskirtinės geografinės padėties siaurame pusiasalyje, Sinopas nuo seno turėjo strateginę reikšmę. Pasak graikų legendų, miestą įkūrusios amazonės ir pavadinusios savo karalienės Sinovos garbei arba Heraklio bendražygis Autolikas.

Miestą sugriovę klajokliai kimerai, o VII a. pr. m. e. atkurtas kaip miletiečių kolonija. Graikiškai miestas vadintas **Sinope** (). Palaipsniui jis tapo svarbiausiu graikų miestu prie Eusinų (Juodosios) jūros. Į Sinopę driekėsi prekybiniai keliai iš Aukštutinės Mesopotamijos, miestas valdė prekybą Ponte, iš čia plėtėsi kolonijos jūros pakrantėse. IV a. pr. m. e. čia gimė kinikų filosofas Diogenas. 183 m. pr. m. e. miestas užimtas Farnako I ir tapo Ponto karalystės sostine. Sinopė suklestėjo čia gimusio karaliaus Mitradato VI Eupatoro laikais (120–63 m. pr. m. e.), kai pastatyti puošnūs statiniai, įrengta krantinė, karinė bazė. 70 m. pr. m. e. Sinopės uostą užėmė romėnų karvedys Lucijus Licinijus Lukulas, miestą nuniokojo gaisras.

Vėliau Sinopė priklausė Bizantijai, 858 m. nuniokotas arabų antpuolio. 1214 m. miestą užėmė seldžiukai, 1458 m. – Osmanai.

1853 m. lapkritį, prasidėjus Krymo karui, Rusijos laivynas apgulė Sinopą, sunaikino didelę dalį Osmanų laivyno ir smarkiai apgriovė miestą.


Sinop-Marina port area.jpg|Jachtų prieplauka
Sinop C 14424.jpg|Sinopo tvirtovė
Sinop Prison terrain and buildings 9408.jpg|Sinopo tvirtovės kalėjimas
Sinop main street.JPEG|Centrinė miesto gatvė šalia Alaedino mečetės


## Šaltiniai
Sinopė

**Sinopė** gali reikšti:
* Sinopė – senovės graikų miestas Mažojoje Azijoje, dabar Sinopas;
* Sinopė – Jupiterio palydovas;
* Sinopė – graikų mitologijoje viena iš upės dievo Asopo dukterų.
AJ Johnson

**Akymas Džamalis „Ei Džei“ Džonsonas** (, g. ) – JAV krepšininkas, rungtyniaujantis NBA lygoje besivaržančioje Dalaso „Mavericks“ komandoje.

## Ankstyvasis gyvenimas
Gimė 2004 m. gruodžio 1 d. Fresno mieste, Kalifornijos valstijoje. Užaugo kartu su Hiustono „Rockets“ gynėju Jalen Green ir buvo jo artimas draugas.

2022 m. lapkričio 21 d. įsipareigojo žaisti už Teksaso universitetą. 2023 m. balandžio 13 d. krepšininkas paskelbė, jog atsisako įsipareigojimo Teksaso universitetui ir ketina pasirašyti sutartį su Australijos Nacionalinės krepšinio lygos Ilavaros „Hawks“ klubu.

## Profesionali karjera

### Ilavaros „Hawks“ (2023–2024 m.)
2023 m. balandžio 13 d. Džonsonas sudarė sutartį su Australijos Nacionalinės krepšinio lygos (NBL) Ilavaros „Hawks“ ir prisijungė prie NBL programos „Next Stars“. Per 26 rungtynes vidutiniškai pelnė po 2,9 taško, atkovojo po 1,3 kamuolio ir atliko po 0,7 rezultatyvaus perdavimo.

### Milvokio „Bucks“ / Viskonsino „Herd“ (2024–2025 m.)
2024 m. NBA naujokų biržoje Milvokio „Bucks“ pasirinko jį 23-uoju šaukimu. Tai buvo pavadinta „netikėtu šaukimu“ ir senstančios „Bucks“ komandos rizika, nes Džonsonas buvo tikimasi, kad bus pašauktas antrajame rate. Liepos 5 d. su Milvokiu pasirašė kontraktą.

### Vašingtono „Wizards“ (2025–2026 m.)
2025 m. vasario 6 d. kartu su Khris Middleton buvo išmainytas į Vašingtono „Wizards“ ekipą keturių komandų mainų metu. Kovo 17 d. pirmą kartą karjeroje rungtynes pradėjo startiniame penkete. Vašingtonas pralaimėjo Portlando „Trail Blazers“ klubui 112:97, o Džonsonas pelnė 8 taškus, atkovojo 7 kamuolius, atliko 4 rezultatyvius perdavimus ir blokavo vieną metimą.

### Dalaso „Mavericks“ (2026–dabar)
2026 m. vasario 5 d. Džonsonas kartu su Marvin Bagley III ir Khris Middleton išmainyti į Dalaso „Mavericks“ klubą mainais į Anthony Davis, Jaden Hardy, D'Angelo Russell ir Dante Exum.
## Statistika

### NBA
#### Reguliarusis sezonas

### NBL

|-
| style="text-align:left;"|2023–24
| style="text-align:left;"|Ilavara
| 26 || 0 || 7.7 || .367 || .300 || .538 || 1.3 || .7 || .2 || .1 || 2.9
|- class="sortbottom"
| style="text-align:center;" colspan="2"|Karjera
| 26 || 0 || 7.7 || .367 || .300 || .538 || 1.3 || .7 || .2 || .1 || 2.9
|}

## Išnašos

## Nuorodos
* AJ Johnson profilis „Basketball Reference“ 
* AJ Johnson profilis „NBA.com“
* AJ Johnson profilis „Proballers“
* AJ Johnson profilis „RealGM“
1958 m. Jonavos potvynis

**1958 m. Jonavos potvynis** – viena iš didžiausių stichinių nelaimių Jonavos miesto istorijoje, įvykusi 1958 m. pavasarį, kai dėl spartaus Neries upės vandens lygio kilimo buvo užlieta dalis miesto teritorijos.

Remiantis Lietuvos aplinkos ministerijos potvynių duomenimis, katastrofinis 1958 m. pavasario potvynis Neries upėje, įskaitant Jonavą, prasidėjo apytiksliai 1958 m. balandžio 20 d., vandens lygis liko aukštas iki balandžio 22 d., kai viršijo kritinius ribinius debitus ties Jonavos stebėjimo punktu.

## Įvykio aplinkybės
1958 m. pavasaris Lietuvoje pasižymėjo gausiu sniego tirpsmu ir staigiu atodrėkiu. Neries upė, tekanti per Jonavą, smarkiai patvino, o ledo sangrūdos sustabdė vandens tekėjimą. Dėl to susidarė ledų užtvankos, kurios sukėlė staigų vandens lygio pakilimą.

Vanduo ėmė veržtis į miesto žemumose esančius rajonus. Labiausiai nukentėjo Žeimių, Taurostos, Panerių gatvės bei kai kurios pramoninės teritorijos. Kai kur vanduo siekė iki 1,5 metro aukščio.

## Padariniai
* Buvo apsemta dešimtys gyvenamųjų namų;
* Evakuoti gyventojai iš žemiausių miesto vietų;
* Apgadinti rūsiai, sandėliai ir miesto infrastruktūra;
* Laikinai buvo sustabdytas geležinkelio eismas dėl pažeistos pylimo konstrukcijos;
* Dalis įmonių sustabdė veiklą dėl užtvindytų teritorijų;

## Reakcija ir atgarsiai
Sovietinės valdžios institucijos inicijavo avarijos likvidavimo darbus – buvo stiprinami krantai, šalinamos ledo sangrūdos, remontuojama miesto infrastruktūra. Po šio įvykio imtasi prevencinių priemonių: stiprinti Neries krantinės pylimus, gerinti lietaus vandens nutekėjimo sistemą, plėsti civilinės saugos planus.

## Šaltiniai
Lonžeronas

**Lonžeronas** – inžinerijos terminas, kuriuo įvardijama laikančioji karkaso dalis.

Šiuo terminu apibūnami išilginiai orlaivių fiuzeliažų, sparnų ar automobilių važiuoklių elementai. Lonžeronai kartu su trumpesniais skersiniais elementais – stringeriais – sudaro didelės konstrukcijos struktūrą.

## Aviacija

Lėktuvo fiuzeliaže stringeriai yra tvirtinami prie fermų (dar vadinamų rėmais) ir išdėstomi pagal išilginę orlaivio ašį. Lonžeronai eina per visą sparnų arba horizontaliojo stabilizatoriaus ilgį (nuo sparno pagrindo iki sparno galo) ir pritvirtinami tarp nerviūrų. Jų pagalba orlaivio aerodinaminio elemento dangą veikiančios aerodinaminės apkrovos perkeliamos į rėmus ir fermas.

Sąvokos „lonžeronas“ ir „stringeris“ kartais vartojamos sinonimiškai. Tačiau istoriškai šie du terminai kiek skiriasi. Jei išilginių fiuzeliažo elementų yra nedaug (dažniausiai nuo 4 iki 8) ir jie eina per visą fiuzeliažo ilgį, jie vadinami „lonžeronais“. Lonžeronų sistemoje fiuzeliažo fermos būna glaudžiai išdėstyti (maždaug kas 10–15 cm). Jei išilginių elementų yra daug (paprastai nuo 50 iki 100) ir jie yra tik tarp dviejų fermų / rėmų, tada jie vadinami „stringeriais". Stringerių sistemoje išilginiai elementai yra mažesni, o rėmai yra toliau vienas nuo kito (apie 35–50 cm). Paprastai lonžeronai yra didesnio skerspjūvio, palyginti su stringeriais.

Stringerų sistema yra labiau paplitusi didelių šiuolaikinių orlaivių konstrukcijose, nes ji yra efektyvesnė, nepaisant to, kad ją sudėtingiau konstruoti ir analizuoti. Kai kurių orlaivių konstrukcijoje naudojamas stringerių ir lonžeronų derinys.

Lonžeronams paprastai tenka didesnės apkrovos nei stringeriams. Lonžeronai padeda perkelti orlaivio dangai tenkančias apkrovas į vidinę konstrukcijos struktūrą. Lonžeronai paprastai tvirtinami prie išilginių rėmų arba fermų. Stringeriai paprastai nėra tvirtinami prie nieko, išskyrus paviršiaus dangą, kur per ašinę apkrovą jiems tenka dalis fiuzeliažo patiriamo lenkimo momento. Neretai tame pačiame pagrindiniame konstrukciniame komponente naudojamas lonžeronų ir stringerių derinys.

## Kosminės raketos

Stringeriai taip pat plačiai naudojami kai kurių nešančiųjų raketų kuro bakų konstrukcijoje.

Pavyzdžiui, stringeriai naudojami nešančiosios raketos „Falcon 9“ pirmosios ir antrosios pakopos žibalo (RP-1) bakuose, tačiau ne skystojo deguonies bakuose.

## Išnašos
Inova SCA

**Inova SCA** () – Dramblio Kaulo Kranto futbolo klubas, įsikūręs Abidžane, 

Namų rungtynes žaidžia Abidžano miesto savivaldybės stadione („Stade Municipal d'Abidjan“). 

## Istorija
Kitados žaidė Trečiojoje lygoje. 2022–2023 m. sezone debiutavo Antoje lygoje ir B grupėje iškovojo antrą vietą.

2024–2025 m. sezone tapo Antros lygos nugalėtojais A grupėje ir pateko į stipriausią divizioną. 

Nuo 2024–2025 m. sezono varžėsi Pirmoje lygoje. Debiutantai iškovojo vienuoliktąją vietą taro šešiolikos dalyvių.

## Pasiekimai
;  **[[Ligue 1 MTN]]:**
: Čempionai : –
;  **Futbolo taurė:**
:Nugalėtojai: –
:Finalininkai: –
;  **Lygos taurė:**
:Nugalėtojai: –
:Finalininkai: –

## Sezonai
; Pastarųjų metų sezonai

## Spalvinė gama
Klubo spalvos – mėlyna raudona geltona .

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę nacionalinei rinktinei
*  Willie Britto, gynėjas;
*  Pacôme Loua, saugas;
*  Kouame Noël Nguessan Bi, puolėjas;
; Užsieniečiai
* 

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Olympique Sport d'Abobo

: Nemaišyti su Stars Olympic Club Abobo (SOL FC)

**Olympique Sport d'Abobo**, o sutrumpinat **OSA** () – Dramblio Kaulo Kranto futbolo klubas, įsikūręs Abobe, Abidžano priemiestyje.

## Istorija
Klubo ištakos siekia 2015 m., kai įkurtas **Football Club Olympique Sport d'Abobo**. 2022 m. prie klubo prisijungė Olympic Sport d'Abobo Centre de Formation de Foot-ball. 

2022–2023 m. sezone pateko į antrąjį divizioną ir varžėsi Antroje lygoje (II). 2023–2024 m. sezone tapo Antros lygos nugalėtojais B grupėje ir pateko į stipriausią divizioną. Nuo 2024–2025 m. sezono rungtyniavo Pirmoje lygoje. Debiutantai iškovojo keturioliktąją vietą ir išsaugojo vietą pajėgiausioje šalies futbolo lygoje.

## Pasiekimai
;  **[[Ligue 1 MTN]]:**
: Čempionai : –
;  **Futbolo taurė:**
:Nugalėtojai: –
:Finalininkai: –
;  **Lygos taurė:**
:Nugalėtojai: –
:Finalininkai: –

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę nacionalinei rinktinei
*  
*  
; Užsieniečiai
* 

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Globalsportsarchive
FC Arta

**Arta**, o pilnu pavadinimu žinomas kaip **Football Club Arta** – Džibučio futbolo klubas, įsikūręs šalies sostinėje Džibutyje. 

Namų rungtynes žaidžia Džibučio nacionaliniame stadione, o kitaip vadinamame El Hadj Hassan Gouled Aptidon stadione (), talpinantis 20 tūkst. žiūrovų.

## Istorija
2018 m. įkurtas futbolo klubas. kitados rungtyniavo žemesniuose divizionuose.

2024–2025 m. rungtyniavo Pirmame divizione (aukščiausioje šalies lygoje), liko aštuntoje vietoje.

## Pasiekimai
;  **[[Džibučio futbolo lyga|Aukščiausioji lyga]]: 0**
* 
;  **[[Džibučio futbolo taurė]]: 0**

## Sezonai

## Spalvinė gama

## Garsesni žaidėjai
; Žaidėjai, atstovavę Džibučio nacionalinei rinktinei.
*  
*  

; Užsieniečiai
* 

## Išnašos

## Nuorodos
* [ facebook paskyra]
* SOCCERWAY
* FLASHSCORE
* [ Transfermarkt]
* Globalsportsarchive
Kahraba Ismailia SC

: nemaišyti su Al Kahrabaa SC (Irakas)

**Kahraba Ismailia Sporting Club**, o trumpiau **Kahraba Ismailia SC** () – Egipto futbolo klubas, įsikūręs Ismailijoje. 

## Istorija
Klubas buvo suformuotas 1935 m. 2024–2025 m. sezone Antrame divizione A liko trečioje vietoje, tačiau pateko į pajėgiausią šalies futbolo lygą. 

Nuo 2025–2026 m. sezono rungtyniavo aukščiausioje šalies futbolo lygoje.

## Pasiekimai

## Sezonai
; Pastarųjų metų sezonai

Šaltiniai:

## Apranga
; Sportinės aprangos pokyčiai.
* Namuose žaidžia geltona mėlyna apranga. 

## Garsesni žaidėjai
; Žaidėjai, atstovavę Egipto nacionalinei rinktinei
*  
; Užsieniečiai
* 

## Išnašos

## Nuorodos
* SOCCERWAY
* FLASHSCORE
* Transfermart (lyga)
* Globalsportsarchive
Tonhakas

**Tonhakas** ( 'Rytų mokymas') – korėjiečių religinis ir visuomeninis judėjimas.

Įkurtas 1860 m. Sun Čo Dzeu (Choe Je-u). Šis skelbė apreiškimo metu patyręs, jog „žmogus ir dangus esti tas pat“. Kaip rašė Sun Čo Dzeu, Dangaus kelias esąs žmogaus sąmonėje, taigi, tobulindamas savąją prigimtį, žmogus taip pat pasiekia Dangaus kelią. Netrukus judėjimas pritraukė pasekėjų, tačiau susidūrė su valdžia, kuri ėmėsi represijų, nes manė, kad judėjimas išvien eina su persekiojamais krikščionimis. Čo Dzeu nubaustas mirtimi pakariant, sudeginti jo veikalai „Didžioji Rytų kūryba“ ir „Slibino ežero poemos“. Hevolas Čo Sijongas (Choe Si-hyeong) mokytojo kūrybą atkūrė iš to, ką buvo įsiminęs, išrutuliojo judėjimo doktriną, taip pat ėmėsi veiksmų, idant būtų reabilituotas Čo Dzeu, o pats judėjimas įteisintas.

Vėl kilo bruzdėjimai, o 1894 m. – valstiečių sukilimas (Tonhako pasekėjai į jį aktyviai įsitraukė). Jis nuslopintas, padedant kinų ir japonų kariuomenei. Sukilimui patyrus nesėkmę, Tonhako judėjimas susiskaidė į keletą atšakų, iš jų aktyviausiai reiškėsi Sičongjo, anot kurios, reikalingas bendradarbiavimas su Japonija, ir sinkretinė religija čondogjo.

## Išnašos
Capital City Go-Go

**Capital City Go-Go** – NBA G lygos krepšinio komanda iš Vašingtono. Ji yra Vašingtono „Wizards“ dukterinė komanda. Savo namų rungtynes žaidžia „CareFirst Arena“ arenoje.

## Istorija
2017 m. gruodį Vašingtono „Wizards“ klubas pristatė „Capital City Go-Go“ pavadinimą ir paskelbė komandos logotipą. Komanda pavadinta pagal go-go muzikos žanrą, kuris atsirado Vašingtone nuo 1960-ųjų vidurio iki 1970-ųjų pabaigos.

2018 m. rugpjūčio 7 d. „Wizards“ paskyrė Pops Mensah-Bonsu generaliniu direktoriumi, o Jarell Christian – vyriausiuoju treneriu. Po vieno sezono Christian prisijungė prie „Wizards“ kaip vyriausiojo trenerio asistentas, o jo vietą užėmė Ryan Richman. Po COVID-19 pandemijos sutrumpinto 2019–2020 m. sezono Pops Mensah-Bonsu paliko komandą. „Go-Go“ buvo viena iš kelių komandų, nusprendusių nedalyvauti sutrumpintame 2020–2021 m. sezone Orlande, o „Wizards“ susitarė paskolinti žaidėjus Erio „BayHawks“ ekipai. Tada „Wizards“ paskyrė Amber Nichols „Capital City Go-Go“ generaline direktore, ir ji tapo antra moterimi, užėmusia šias pareigas G lygoje po Koledž Parko „Skyhawks“ Tori Miller.

## Sezonai

## Treneriai

## NBA savininkai
* Vašingtono „Wizards“ (2018–dabar)
## Išnašos
Tundželis

**Tundželis** (), kitaip **Mamikis** (, ) arba **Kalanas** () – miestas Turkijoje, vidurio rytų Anatolijoje, 55 km į šiaurės rytus nuo Elaziho, prie Munzuro ir Pulumuro upių santakos, kalnų apsuptyje. Provincijos (ilo) administracinis centras. Keliai į Elazihą, Erzindžaną. Verčiamasi gyvulininkyste, javų auginimu, kasama druska. Į pietus nuo miesto sudarytas Uzunčaiyro tvenkinys. Į šiaurės vakarus nuo Tundželio prasideda Munzuro slėnio nacionalinis parkas.

Dauguma Tundželio gyventojų – zazai.

## Istorija
Miestas Osmanų laikais vadintas Kalanu arba Mamikiu, pateko į Dersimo sandžaką. Provincijos centras nuo 1946 m., pervadintas į Tundželį. Mieste ir apylinkėse vyko ginkluoti susidūrimai tarp Turkijos kariuomenės ir kurdų bei zazų gyventojų, daug vietos gyventojų išžudyta (Dersimo žudynės).


Tunceli town view Kıbrıs Sk. 9497.jpg|Miesto gatvė
Tunceli_merkez_,_Munzur_nehri.jpg|Munzuro upė
Dersim Müzesi, Tunceli.jpg|Tundželio muziejus
Tunceli town view Cumhuriyet Cd. 9493.jpg|Miesto reginys


## Šaltiniai
Bartinas

**Bartinas** () – miestas Turkijoje, šiaurės Anatolijoje, 50 km į šiaurės rytus nuo Zonguldako, 10 km nuo Juodosios jūros kranto, prie Bartino upės žemupio. Provincijos (ilo) administracinis centras. Keliai į Zonguldaką, Karabiuką, Sinopą. Jūrų uostas. Veikia universitetas, muziejus. Apylinkėse yra pilių (Bartino, Amasros), paplūdimių, urvų ir kt.

## Istorija
Miestas senovėje vadintas Parteniju arba Partenija (), buvo ties Bitinijos ir Paflagonijos siena.

Provincijos centras nuo 1991 m., kai iš Zonguldako provincijos dalies sudaryta Bartino provincija.

## Šaltiniai
Konstantinas II (Škotija)

**Konstantinas II** (, , ne vėliau kaip 879 m. – 952 m.) – Albos (Škotijos) karalius.

Albos karalystė, kurios pavadinimas pirmą kartą paminėtas Konstantino gyvenimo laikais, buvo įsikūrusi teritorijoje, kuri dabar yra šiaurinėje Škotijos dalyje. Karalystės branduolį sudarė žemės aplink Tėjaus upę. Jos pietinė riba buvo Forto upė, šiaurėje tęsėsi iki Mario fjordo ir galbūt iki Kaitno, o vakarinės ribos yra neaiškios. Konstantino senelis Kenetas I (miręs 858 m.) buvo pirmasis giminaitis, įrašytas kaip karalius, tačiau kaip piktų karalius. Šis titulo pasikeitimas iš piktų karaliaus į Albos karalių yra dalis platesnio piktų žemės transformavimo, o Albos karalystės ištakos siekia Konstantino gyvenimo laikotarpį.

Jo valdymo laikotarpis, kaip ir jo pirmtakų, buvo dominuojamas skandinavų valdovų veiksmų Britų salose, ypač Ivaro Bekaulio palikuonių. Pietinės karalystės – Veseksas ir Mersija, vėliau Anglijos karalystė, išplėtė savo įtaką į šiaurę, į ginčytinas Nortumbrijos karalystes.

943 m. Konstantinas atsisakė sosto ir pasitraukė į Sent Andruso vienuolyną, kur mirė 952 m. Jį pakeitė jo pirmtako sūnus Malkolmas I. Jo valdymo laikotarpiu pirmą kartą buvo panaudoti terminai „škotai“ ir „Škotija“ (). Taip pat šiuo laikotarpiu atsiranda pirmieji įrodymai apie Škotijas bažnytines ir administracines institucijas, kurios išliko iki Dovydo I reformų.

## Išnašos

## Šaltiniai

* 
* 
* 
*
Ardahanas

**Ardahanas** () – miestas Turkijoje, šiaurės rytų Anatolijoje, 65 km į šiaurės vakarus nuo Karso, ~40 km nuo sienos su Gruzija, prie Kuros aukštupio. Provincijos (ilo) administracinis centras. Keliai į Karsą, Artviną, Giolę. Žemės ūkio regiono prekybinis centras. Mieste stūkso Ardahano pilis.

## Istorija
Senovėje vietovė pateko į Gugarko kraštą, kuriame vyravo kartvelų tautos. Gruzijos karalystės laikais miestas ir aplinkinė sritis vadinta Artaaniu. Iki XV a. miestas priklausė gruzinams, bet nuolat patyrė Bizantijos, arabų, tiurkų užpuolimus. 1555 m. Ardahanas užimtas Osmanų imperijos.

XIX a. dauguma Ardahano gyventojų buvo armėnai. 1878–1879 m. Rusijos–Turkijos karo metu Ardahanas aneksuotas Rusijos, buvo Karso srities Ardahano apygardos centras. Tuo metu buvo daugiatautis miestas, kur gyveno armėnai, gruzinai, Ponto graikai, žydai, rusai, kurdai, osetinai, jazidai. Po Spalio revoliucijos rusai atsitraukė ir miestą vėl užėmė Osmanai. 1919–1921 m. miestą valdė Gruzijos Demokratinė Respublika. 1921 m. Maskvos susitarimu kraštas grąžintas Turkijai. Po armėnų genocido ir kitų tautinių valymų daugumos tautinių mažumų mieste neliko.

Nuo 1992 m. – iš Karso provincijos dalies sudarytos Ardahano provincijos centras.

## Šaltiniai
Jalova

**Jalova** () – miestas Turkijoje, šiaurės vakarų Anatolijoje, Jalovos pusiasalyje Marmuro jūros pakrantėje, priešais Stambulą. Provincijos (ilo) administracinis centras. Keliai į Kodžaelį, Bursą, keltai į Stambulą; jūrų uostas. Populiari stambuliečių kurortinė vietovė. Į pietvakarius nuo Jalovos esantis Termalo miestelis garsėja karštosiomis versmėmis.

## Istorija
Senovėje miestas buvo Bitinijos krašte ir vadintas **Pilais** ( 'vartai'). Čia kartais išsilaipindavo kariuomenės, besirengusios Konstantinopolio puolimui (622 m. imperatorius Heraklijus, 1070 m. – Romanas IV Diogenas). IX a. prie Pilų pastatytas vienas iš Bizanijos signalinių bokštų. X a. Pilai aprašyti kaip kaimas, kur būdavo suvaromi gyvuliai išvežimui į Konstantinopolį.

1147 m., po seldžiukų antpuolių, Piluose įsikūrė Frigijos graikai. Nikėjos imperijos laikais Pilai buvo Nikėjos uostas. XIV a. miestas užimtas Osmanų ir pradėtas vadinti Jaliova arba Jalova. XX a. pr. dauguma Jalovos gyventojų buvo graikai. 1920 m., Turkijos nepriklausomybės karo metu, miestą užėmė Graikijos kariuomenė, kuri pradėjo vykdyti vietos musulmonų žudynes. 1921 m. miestą užėmė turkai. Jalovoje gyvenimo pabaigoje dažnai gyvendavo Mustafa Kemalis Atatiurkas.

1995 m. tapo provincijos centru. Jalova smarkiai nukentėjo nuo 1999 m. Izmito žemės drebėjimo.

## Sportas
* Yalovaspor BK (krepšinis)

## Šaltiniai
Diuzdžė

**Diuzdžė** () – miestas Turkijoje, šiaurės vakarų Anatolijoje, 100 km į rytus nuo Izmito. Provincijos (ilo) administracinis centras. Šalia miesto praeina Stambulo–Ankaros greitkelis. Yra universitetas (nuo 2006 m.). Žemės ūkio regiono prekybinis centras (kviečiai, tabakas, daržovės, lazdyno riešutai). Medienos apdirbimo, tekstilės, farmacijos, maisto, ginklų, metalo apdirbimo pramonė.

## Istorija
8 km į šiaurę nuo dabartinio Diuzdžė miesto buvo antikinis miestas Kierosas (kitaip Prusijas prie Hipijaus). 1323 m. jis užkariautas Osmanų ir sunyko.

1999 m. tapo provincijos centru. Diuzdžė nesyk nukentėjo nuo žemės drebėjimų (1957, 1967, ypač per 1999 m. Izmito ir Diuzdžė drebėjimus).

## Šaltiniai
Kantubekas

**Kantubekas** (, ) – miestas vaiduoklis buvusioje Aralo jūros Atgimimo saloje. Miestas apleistas XX a. dešimtajame dešimtmetyje, iširus Sovietų Sąjungai. Kadaise Kantubeke gyveno apie 1500 žmonių, čia buvo įsikūrę Sovietų Sąjungos aukščiausio slaptumo Aralsko-7 biologinio ginklo tyrimų ir bandymų poligono mokslininkai ir darbuotojai.

Jungtinių Valstijų gynybos grėsmių mažinimo agentūros biochemijos inžinierius Brian Hayes 2002 m. vasarą vadovavo ekspedicijai, kurios tikslas –  neutralizuoti juodligės užkrato laidojimo vietas. Jo komanda, kurią vienu metu sudarė 113 žmonių, per tris mėnesius nukenksmino 100–200 tonų juodligės. Ši operacija atsiėjo 4–5 mln. dolerių.

## Išnašos
Širnakas

**Širnakas** (, ) – miestas Turkijoje, pietryčių Anatolijoje, ~200 km į pietryčius nuo Dijarbakyro, po 30 km nuo sienų su Sirija ir Iraku. Provincijos (ilo) administracinis centras. Keliai į Šanliurfą, Batmaną, Chakiarį. Žemės ūkio regiono prekybinis centras. Plėtojama tekstilės, baldų, maisto (pieno) pramonė. Tai pats skurdžiausias Turkijos regionas.

Dauguma gyventojų – kurdai.

## Istorija
Širnakas pagarsėjo susirėmimais tarp Turkijos kariuomenės ir kurdų sukilėlių (Kurdistano darbininkų partijos). Per 1992 ir 2006 m. susirėmimus Širnakas smarkiai apgriautas, daug gyventojų buvo priversti pasitraukti.

## Šaltiniai
Baiburtas

**Baiburtas** () – miestas Turkijoje, vidurio šiaurės rytų Anatolijoje, ~100 km į šiaurės vakarus nuo Erzurumo, prie Čorucho upės. Provincijos (ilo) administracinis centras. Keliai į Giumiušchanę, Aškalę, Ofą, Kelkitą. Veikia universitetas.

Ant kalno virš miesto iškilusi Baiburto pilis (naudota nuo gilios senovės, dabartinis pastatas XVI a.).

## Istorija
I a. čia stovėjo armėnų tvirtovė Baidberdas. Bizantijos laikais miestas vadintas Baiberdonu, Paiperte. Pro miestą ėjo šilko kelias (XIII a. čia lankėsi Markas Polas). 1243–1266 m. priklausė Samcchės atabegatui. XVI a. įsitvirtino Osmanai. 1829 m. Baiburtą užpuolė ir apgriovė generolo Ivano Paskevičiaus vadovaujama Rusijos kariuomenė.


Bayburt kalesi.JPG|Baiburto pilis iš toli
Bayburt, 69000 Bayburt Merkez-Bayburt, Turkey - panoramio (3).jpg|Pilies sienos
Bayburt Clock Tower (16034875507).jpg|Laikrodžio bokštas
Rektörlük Binası.JPG|Baiburto universitetas


## Šaltiniai
Dornier Do 200

**Dornier Do 200**, taip pat **Dornier Do 288** - Vokietijoje (Trečiajame Reiche) Antrojo pasaulinio karo metais naudotas kodinis pavadinimas, kuriuo buvo žymimi Vokietijos užgrobti jos priešininkų bombonešiai, naudoti Vokietijos  karinėse oro pajėgose (Liuftvafėje). Semantiškai tai turėjo būti aviacijos koncerno "Dornier" gaminamo orlaivio indeksas, tačiau orlaivis tokiu pavadinimu nebuvo sukurtas, o indeksas buvo naudojamas operatyvinės maskuotės tikslais.

Liuftvafės perimti orlaiviai, daugiausiai pamušti, tačiau sėkmingai nusileidę Vokietijos kontroliuojamoje teritorijoje, po remonto buvo priskiriami 200-ąjai kovinei eskadrilei (), o jų tipas nurodomas Dornier Do 200. Šis indeksas palengvino Liuftvafės pilotų ir antžeminių tarnybų bendravimą nekoduotu radijo ryšiu, taip apgauti radijo pranešimą perėmusius priešininkus. Orlaiviai taip pat buvo naudojami užnugario pajėgų aprūpinimo misijoms ir atakoms prieš Sąjungininkų bombonešių grupes. 

1942 m. liepos mėn. ir vėl 1943–1944 m. žiemą Sirto įlankoje (Libija) Vokietijos kariuomenė surengė trumpalaikės operacijas „Dora" ir „Bunny-Hop“, kurios tikslas buvo aprūpinti slaptas bazes Al Mukarame ir Wadi Tamet, taip pat Shott al Jerid už Mareth linijos. Operacija buvo siekiama įrenti meteorologines stotis, kurios teiktų vietos ir meteorologinę informaciją, būtų naudojamos kaip tarpinės stotelės Abvero agentų judėjimui per Prancūzijos Vakarų Afriką į Kairą, Fritauną ir Durbaną. Aprūpinimui buvo naudojami didelio nuotolio skrydžiams modifikuotas Messerschmitt Bf 108, du Heinkel He 111 ir trofėjinis Boeing B-17, kuriam buvo priskirtas indeksas „Dornier Do 288“ (tam panaudotas tuo metu Liuftvafės „Junkers Ju 288“ Nr. "8-288“, kuriuo, nepaisant didelių pažeidimų po antskrydžio prieš Al Mukaramo bazę (Sudanas), įgulai pavyko grįžti į Atėnus. 

Užfiksuoti atvejai, kai indeksu "Dornier Do 200" buvo koduojami Liuftvafės naudoti trofėjiniai orlaiviai Bristol Blenheim, Vickers Wellington, Bloch MB.200, Boeing B-17 Flying Fortress (JAV KOP numeriai 41-24585, 42-30048, 42-30146, 42-30336, 42-38017, 42-30713 ir 42-39974, sąrašas nepilnas), Consolidated B-24 (nuo 1943 m. gruodžio 9 d.), Short Stirling, Tupolev SB-2, PZL.37 Łoś ir Caproni Ca.133.

## Išnašos

## Literatūra

* Dornier Do.200, Уголок неба 
* Gilliam, Ron (March 2010). "The Real English Patient Behind the Ralph Fiennes Film". *WWII History*. Warfare History Network. Volume 9, No. 2.
* Gilmore, Daniel F. (December 17, 1977). "'Lost' Allied Planes Nazi Secret Weapon". *The Pittsburgh Press*. Section C
* Saul Kelly: *The Hunt for Zerzura*, John Murray, 2002, 
* Price, Alfred (1991). *The Last Year of the Luftwaffe, May 1944 to May 1945*. Arms & Armour. ISBN 978-1-85409-189-5
* Thomas, Geoffrey J; Ketley, Barry (2003). *KG 200: The Luftwaffe's Most Secret Unit*. Hikoki Publications. ISBN 1-902109-33-3
Blue Boys FC

**Blue Boys** – Namibijos futbolo klubas, įsikūręs Svakopmunde.

Angliškuose šaltiniuose žinomas **Blue Boys Football Club** pavadinimu, o trumpai **Blue Boys FC**.

## Istorija
Klubas įkurtas 1953 m. Kitados rungtyniavo nacionaliniuose čempionatuose, Premjer lygoje, Namibijos Premjer futbolo lygoje.

2024–2025 m. sezone varžėsi Premiership, tačiau tarp šešiolikos dalyvių liko penkiolikti ir iškrito į žemesnį divizioną.

Nuo 2025–2026 m. sezono varžėsi Pirmame divizione (II).

## Pasiekimai
;  **Premjer futbolo lyga (I)** 
: Čempionai:

## Sezonai
; Pastarųjų metų sezonai.

## Spalvinė gama

## Apranga
;Sportinių aprangų gamos pokyčiai:
* Namuose rungtyniauja purpurine balta apranga.

## Išnašos

## Nuorodos
* [ Oficiali klubo svetainė] 
* SOCCERWAY 
* FLASHSCORE
* Transfermarkt
* Globalsportsarchive
Mika Biereth

**Mika Bieretas** (, g. 2003 m. vasario 8 d.) – futbolininkas, Danijos rinktinės puolėjas.

## Karjera
Gimė Londone (Anglija). Kitados priklausė Fulham ir Arsenal jaunimo ugdymo sistemoms. 

Nuo 2022 m. priklausė Arsenal, tačiau nuomos pagrindais buvo perleistas kitiems klubams. Rungtyniavo RKC Waalwijk (Belgija), Motherwell (Škotija)  ir Sturm Graz (Austrija).

2024 m. liepos 8 d. kaip laisvasis agentas perėjo į Sturm Graz (Austrija).

2025 m. sausio 11 d. pasirašė ketverių su puse metų trukmės sutartį su AS Monaco klubu. 2025 m. sausio 25 d. pelnė įvartį ir padėjo atstovaujamam klubui nugalėti (3–2) rungtynėse prieš Stade Rennais.

## Pasiekimai
;  su **Sturm Graz**
*Austrijos Bundesliga: 2023–2024 m.
*Austrijos taurė: 2023–2024

## Rinktinės
Atstovavo Danijos U-19, U-20 ir U-21 jaunimo rinktinėms.

2025 m. kovo 20 d. debiutavo Danijos nacionalinėje rinktinėje rungtynėse prieš Portugaliją. Danai nugalėjo varžovus rezultatu 1-0.

2025 m. birželio 10 d. pelnė pirmąjį savo įvartį atstovaudamas Danijai draugiškose rungtynėse prieš Lietuvą. Po Mikos Biereto smūgio danai pirmavo 1-0, o vėliau sutriuškino lietuvius rezultatu 5-0.

## Išnašos

## Nuorodos
* SOCCERWAY
* Transfermarkt
* DBU svetainė
* worldfootball.net
Anders Dreyer

**Andersas Laustrupas Drejeris** (, g. 1998 m. gegužės 2 d.) – futbolininkas, Danijos rinktinės saugas (*„vingeris“*).

## Karjera
Gimė ir augo Braminge. Futbolo paslapčių sėmėsi Ribe BK, Bramming BK, Esbjerg fB vaikų, jaunimo komandose. Profesionalo karjerą pradėjo Esbjerg fB.

2018 m. rugpjūčio 7 d. pasirašė sutartį su Brighton & Hove Albion (Anglija).  2019 m. nuomos pagrindais perleistas Saint Mirren (Škotija). After picking up an knee injury at the end of April, Dreyer returned to Brighton & Hove Albion and missed the end of the season. Dreyer scored one goal in his eleven appearances for the club. 2019 m. rugpjūčio 23 d. paskelbta, kad futbolininkas išnuomotas Heerenveen (Nyderlandai). 

2020 m. grįžo į Daniją ir pasirašė sutartį su Midtjylland. 

2021 m. persikėlė į FK Rubin (Rusija). Nuo 2022 m. kovo 11 d., dėl Rusijos agresijos prieš Ukrainą, užsieniečiai negalėjo atstovauti Rusijos klubams. 2022 m. kovo 16 d. nuomos pagrindais grįžo į Midtjylland.

2022 m. liepos 6 d. kaip laisvasis agentas perėjo į Midtjylland.

2023 m. sausio 15 d. pasirašė sutartį su Anderlecht (Belgija). 

2025 m. sausio 23d. pasirašė sutartį su San Diego FC (JAV).

## Pasiekimai
;  su **FC Midtjylland**
* Danijos Superlyga: 2019–2020 m.
* Danijos taurė: 2021–2022 m.

; **Asmeniniai įvertinimai**
*  Danijos Superlygos mėnesio žaidėjas: 2019–2020 m.

## Rinktinė
Atstovavo Danijos U-17, U-18, U-19, U-20 ir U-21 jaunimo rinktinėms.

2021 m. lapkričio 12 d. debiutavo Danijos nacionalinėje rinktinėje rungtynėse prieš Farerų salas. Danai nugalėjo varžovus rezultatu 3-1.

2025 m. birželio 10 d. pelnė pirmąjį savo įvartį atstovaudamas Danijai draugiškose rungtynėse prieš Lietuvą. Danai sutriuškino lietuvius rezultatu 5-0. Po Anderso Drejerio smūgio danai pirmavo 5-0.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Rasmus Kristensen

**Rasmusas Nisenas Kristensenas** (, g. 1997 m. liepos 11 d.) – futbolininkas, Danijos rinktinės gynėjas.

## Karjera
Gimė ir augo geležinkeliečių miestelyje Brandėje. Futbolo paslapčių sėmėsi gimtojo miestelio Brande IF vaikų, jaunių komandose. 2010–2012 m. priklausė BK Herning Fremad, o 2012–2016 m. atstovavo FC Midtjylland jaunimo ugdymo akademijai. 

2016 m. pakviestas į Midtjylland klubo pagrindinę komandą. Pasirašyta penkerių metų trukmės sutartis. 2016 m. kovo 7 d. debiutavo Superlygos rungtynėse prieš FC Nordsjælland. susitikimą pradėjo ant atsarginių suolelio, o aikštėje pasirodė po keitimo vietoje Václav Kadlec. Midtjylland futbolininkai pralaimėjo rungtynes rezultatu 1-2.

2018 m. persikėlė į Nyderlandus. 2018 m. sausio 23 d. pasirašyta penkerių metų sutartis su AFC Ajax. Iš pradžių prisijungė prie Jong Ajax. Netrukus debiutavo ir AFC Ajax pagrindinėje komandoje.

2019 m. pasirašė sutartį su RB Salzburg (Austrija). Pasirašyta penkerių metų trukmės sutartis.

2022 m. persikėlė į Leeds United (Anglija). 2022 m. birželio 22 d. klubas paskelbė, kad pasirašyta penkerių metų trukmės sutartis. 2023–2024 m. nuomos pagrindais buvo perleistas AS Roma klubui (Italija). 2023 m. liepos 14 d. AS Roma oficialiai paskelbė, kad danas atstovaus klubui. 2024–2025 m. nuomos pagrindais žaidė Eintracht Frankfurt (Vokietija). 

Nuo 2025 m. priklausė Eintracht Frankfurt (Vokietija).

## Pasiekimai
;  su **Ajax**
* Eredivisie čempionas: 2018–2019 m.
* KNVB taurės laimėtojas: 2018–2019 m.

;  su **RB Salzburg**
* Bundeslygos čempionas: 2019–2020, 2020–2021, 2021–2022 m.
* Austrijos taurės laimėtojas: 2019–2020, 2020–2021, 2021–2022 m.

; **Asmeniniai įvertinimai**
* Austrijos Bundesliga metų komanda: 2020–2021, 2021–2022

## Rinktinė
Atstovavo Danijos U-18, U-19, U-20 ir U-21 jaunimo rinktinėms.

2021 m. debiutavo Danijos nacionalinėje rinktinėje.

2025 m. kovo 23 d. pelnė pirmąjį savo įvartį atstovaudamas Danijai, Tautų lygos rungtynėse prieš Portugaliją.

2025 m. birželio 10 d. pasižymėjo įvarčiu draugiškose rungtynėse prieš Lietuvą. Danai sutriuškino lietuvius rezultatu 5-0. Po Rasmuso Kristainaseno smūgio danai pirmavo 4-0.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
* DBU svetainė
Nabonidas

**Nabonidas** ( = *Nabû-naid* 'Nabu pašlovintas') – paskutinis Babilonijos karalius. Valdė Naująją Babilonijos karalystę nuo 556 iki 539 m. pr. m. e.

Kilęs iš aramėjų. 556 pr. m. e., palaikomas Babilonijos oligarchų, nuvertė karalių (chaldėjų statytinį) Labaši Marduką ir užėmė sostą. Siekė suvienyti aramėjų gentis. Remdamasis aramėjų žyniais, Nabonidas bandė įvykdyti religijos reformą, centralizuoti kultą ir tradiciniam Babilonijos globėjui Mardukui (garbino chaldėjų žyniai) priešpriešino Mėnulio dievą Siną. Tuo tikslu atstatė senas šventyklas. 553–543 m. pr. m. e., Babilonijos vietininku palikęs sūnų Belšacarą, kariavo su Asirija ir užėmė kai kurias jos sritis. Menkai domėjosi vidaus politika.

Iškilus Persijos pavojui nesėkmingai bandė organizuoti Babilonijos, Egipto, Medijos ir Spartos sąjungą. 539 m. pr. m. e. rudenį pralaimėjo Opio mūšį Persijai. Šiai užėmus Babiloniją, pateko į nelaisvę (sugautas Kyro Didžiojo generolo Gobrijaso). Manoma, tais pačiais metais nelaisvėje mirė. Kiti autoriai teigė, kad Nabonidui leista gyventi (ištremtas į Karmaniją), kur pragyveno ir Kyrą, ir Kambizą, iki pat Darijaus Didžiojo laikų.

Nabonidas kartais įvardijamas „pirmuoju archeologu“. Jam valdant atkasinėti senųjų šventyklų pamatai, kad atstatomosios šventyklos laikytųsi pirminio plano, kolekcionavo rastus radinius, nurodė rekonstruoti rastus meno kūrinius, bandė nustatyti ankstesnių vadovų valdymo laikus.

## Šaltiniai
Ignalinos siaurasis geležinkelis

**Ignalinos siaurasis geležinkelis** – buvęs 720 m ilgio ir 600 mm vėžės siaurasis geležinkelis vakarinėje Ignalinos miesto dalyje, tarp Gavio ir Gavaičio ežerų. Link geležinkelio veda Ežero gatvė, ruožas buvo žiedinis (stotelės Stovykla–Gavys–Paplūdimys–Stovykla), sukosi per mišką aplink nedidelius namus. Geležinkelius buvo įrengtas kaip tikras – su pervažomis, šviesoforais ir kitais geležinkeliui būtinais statiniais, tai buvo galimybė susipažinti su geležinkeliu ir geležinkelininko profesija.

## Istorija

1961 m. tarp Gavio ir Gavaičio pradėta statyti moksleivių poilsio stovykla „Ignalina“, joje kasmet ilsėdavosi iki 900 moksleivių. XXI a. pradžioje bendrovės „Lietuvos geležinkeliai“ filialas „Vilniaus geležinkelių infrastruktūra“ stovyklą sutvarkė pagal šiuolaikinius reikalavimus, prie stovyklos vartų pastatytas restauruotas L garvežys, pagamintas 1954 m. Kolomnos gamykloje (Rusija), Lietuvoje eksploatuotas 1967–1976 m.

2006 m. vasarą stovyklavietėje įrengtas siaurasis vaikų geležinkelis. Čia važinėjęs traukinukas buvo pagamintas Anglijoje, jį sudarė du 16 vietų vagonai ir dyzelinis lokomotyvas, kurio greitis iki 40 km/val. Tai buvo mokomasis turistinis geležinkelis. Geležinkelio vėžės plotis 600 mm, geležinkelis turėjo pervažas, šviesoforus, 3 stoteles (Stovykla, Gavys, Paplūdimys). Buvo planuojama siauruko kelią nutiesti iki Ignalinos geležinkelio stoties, o vėliau – iki Aukštaitijos NP įsikūrusios Palūšės turizmo bazės.

Nuo 2017 m. vasaros stovykla nebeveikia, angliškas traukinukas perkeltas į Geležinkelių muziejaus lauko ekspoziciją Vilniuje. 2018 m. stovyklavietė perduota aukcionui, tačiau dar iki 2025 m. jos niekas nenupirko. Stovyklavietė parduota 2026 m. pradžioje už 704 tūkst. eurų.

## Šaltiniai
Hagana

**„Hagana“** ( – ‘gynyba’) – žydų sionistų sukarinta organizacija, 1920–1948 m. veikusi Didžiosios Britanijos mandatinėje Palestinoje. Įkurta kaip Žydų darbininkų federacijos (*Histadrut*) padalinys, kurio tikslas – į Palestiną atsikėlusių žydų savigyna nuo vietos arabų išpuolių. Nors britų mandatinė valdžia organizaciją buvo uždraudusi ir ji buvo prastai ginkluota, „Hagana“ sėkmingai saugojo žydų bendruomenes (kibucus).

Augant žydų imigracijai į mandatinę Palestiną, stiprėjo ir arabų priešiškumas jiems. 1929 m. tai pasireiškė plataus masto riaušėmis, kurias numalšino Didžiosios Britanijos kariuomenė. Iki Antrojo pasaulinio karo pabaigos „Hagana“ veikla buvo nuosaiki – *Histadrut* vadovai, tarp jų Davidas Ben Gurionas, vengė susirėmimų su arabais, siekė taikaus sugyvenimo. Tai lėmė organizacijos skilimą: 1931 m. dalis narių įkūrė radikalesnę „Irgun“ organizaciją, nuo kurios 1940 m. atskilo dar radikalesnė „Lehi“ grupuotė.

Nacių režimui įsitvirtinus Vokietijoje, žydų imigracija į Palestiną smarkiai išaugo. 1936–1939 m. Palestinoje vyko arabų sukilimas, kurį nuslopino britų kariuomenė. „Hagana“ laikėsi gynybinės strategijos (*havlaga*) ir atsakydavo tik į išpuolius. Vis dėlto britai leido organizuoti pagalbinius savigynos būrius, sudarytus iš 20 000 „Hagana“ narių. 1939 m. Didžioji Britanija smarkiai apribojo žydų imigraciją, tai sukėlė sionistų lyderių nepasitenkinimą.

Per Antrąjį pasaulinį karą apie 30 000 Palestinos žydų, baimindamiesi Ašies valstybių įsiveržimo į Palestiną, stojo Didžiosios Britanijos pusėn. 1941 m. įkurtas elitinis dalinys „Palmach“. Po karo britams atsisakius panaikinti žydų imigracijos apribojimus, prasidėjo „Hagana“ susirėmimai su britų valdžia, kurie peraugo į diversijas: kovotojai sprogdino tiltus, geležinkelius ir laivus, kuriais buvo deportuojami neteisėti žydų imigrantai. 1947 m. Jungtinėms Tautoms priėmus Palestinos padalijimo planą, „Hagana“ ėmė veikti kaip pagrindinė žydų karinė jėga, nevengusi kovos su britais ir arabų pajėgomis. 1948 m. paskelbus Izraelio valstybės nepriklausomybę, „Hagana“ tapo jos kariniu pagrindu. Netrukus prasidėjus Pirmajam arabų–Izraelio karui, „Hagana“ buvo panaikinta, o jos nariai įsiliejo į naujai suformuotas Izraelio gynybos pajėgas.

## Pastabos

## Šaltiniai
Malholando kelias

**Malholando kelias** () – 2001 m. režisieriaus ir scenaristo David Lynch filmas. Filmo dėmesio centre – aktore trokštanti tapti moteris (Naomi Watts), ką tik atvykusi į Los Andželą, kur ji susibendrauja su moterimi (Laura Harring), kenčiančia nuo amnezijos po automobilio avarijos.

Iš pradžių ketinta filmą sukurti kaip bandomąją serialo seriją, tačiau „ABC“ kanalo vadovybė atsisakė kurti serialą. Linčui pavyko užtikrinti finansavimą iš prancūziškos produkcijos kompanijos „StudioCanal“, kad pasinaudodamas jau sukurta medžiaga sukurtų ilgametražį filmą. Linčas parašė filmui pabaigą ir nufilmavo papildomų scenų. Pasakojimas siurrealistinis, tad filmo įvykius savaip interpretuoti gali pats žiūrovas. Linčas atsisakė paaiškinti filmo turinį ir reikšmę, šitaip suteikdamas galimybę žiūrovams, kritikams, netgi patiems aktoriams savaip interpretuoti filme vaizduojamus įvykius.

Už „Malholando kelią“ David Lynch pelnė 2001 m. Kanų kino festivalio prizą už geriausią režisūrą. Taip pat buvo nominuotas Oskarui. Po filmo išleidimo pagrindinį vaidmenį atliekanti Naomi Watts išgarsėjo Holivude.

Filmas susilaukė ypač daug gerų kritikų atsiliepimų ir yra laikomas vienu geriausių visų laikų filmų. „BBC“ „Malholando kelią“ įvardijo kaip geriausią XXI amžiaus filmą.

## Išnašos
Tukultininurta I

**Tukultininurta I** (*Tukulti-Ninurta*, 'kliaujuosi Ninurta') – Asirijos karalius, valdę Vidurinę Asirijos imperiją 1243 ar 44–1207 m. pr. m. e.

Jo valdymo metais Asirija užkariavo prie Hetitų karalystės sienų gyvavusią huritų karalystę Alzi, apie 1235 m. pr. m. e. užėmė Babiloniją ir įtvirtino savo viršenybę prieš kasitų karalių Kaštiliašu IV. Rengė karo žygius prieš kitas tautas (pasiekdavo Nairi valstybę Armėnijos kalnyne).

Tukultininurta I rėmė kultines apeigas, jam valdant pastatytas zikuratas deivei Ištarei-Dinitu (Aušros Ištarei) tapo asirų architektūros provaizdžiu. Jis praplėtė Ašūro miesto įtvirtinimus, kitapus Tigro upės pastatė naują sostinę Kar Tukultininurtą. Vėliau nužudytas prieš jį susimokiusių sūnų (vienas jų – Ašūrnadinaplis – tapo paskesniu karaliumi). Po Tukultininurtos mirties, Asirija patyrė sąstingio laikotarpį.

## Šaltiniai
Tiglatpalasaras I

**Tiglatpalasaras I** ( = *Tukultī-apil-Ešarra*; 'kliaujuosi Ešaros sūnumi') – Asirijos karalius, valdęs Vidurinę Asirijos imperiją maždaug 1115–1077 m. pr. m. e.

Tiglatpalasarui I žengus į sostą, Mažąją Aziją užpuolė tauta, vadinta muškais (galimai frygai). Tai kėlė rimtą pavojų Asirijai, nes Mažojoje Azijoje buvo pagrindiniai geležies rūdos telkiniai, o Mesopotamijos civilizacijoje jau buvo plačiai paplitęs geležies naudojimas. Tiglatpalasaras I sumušė 20 tūkstančių muškų Asirijoje Kumucho (Komagenos) provincijoje. Tada jis nugalėjo Nairi valstybę į vakarus nuo Vano ežero ir praplėtė Asirijos valdžią gilyn į Mažąją Aziją, kur nė vienas jo pirmtakų dar nebuvo užvaldęs. Tiglatpalasaras I taip pat pajungė įvairias pusiau klajokliškas aramėjų gentis prie kelio į Viduržemio jūrą, pasiekė Sirijos pakrantes, kur privertė finikiečius mokėti jam duoklę. Su Sirijos pakrantėmis prekiavęs Egiptas pasiuntė pas Tiglatpalasarą I draugystės misiją. Po 1100 m. pr. m. e. Tiglatpalasaras I užkariavo šiaurinę Babiloniją.

Tiglatpalasaro I valdymo metais smarkiai plėstas Ašūras, Ninevija, kiti miestai. Jo bibliotekose išliko gausus literatūros paveldas. Tiesa, Tiglatpalasaro I užkariautos žemės Asirijos žinioje išliko tik iki jo mirties, vėliau imperija patyrė nuosmukį.

## Šaltiniai
Perlojos liepos

**Perlojos liepos** – išskirtinių medžių grupė, auganti Varėnos rajone, Perlojoje, priešingame Merkio krante nuo gyvenvietės centro, 0,4 km į šiaurės rytus nuo Perlojos kabamojo tilto. Saugomas botaninis gamtos paveldo objektas.

2023 m. Perlojos kaimo gyventoja Aušra Danguolė Kuliešienė kreipėsi į rajono savivaldybės administraciją su prašymu jos nuosavame miško sklype šalia namų augančias tris šimtametes liepas įtraukti į saugomų gamtos paminklų sąrašą, kad vertingi medžiai būtų išsaugoti ateities kartoms. Pasak pareiškėjos, toms liepoms, kaip spėjama, gali būti 180-200 metų amžiaus, medžių aukštis – 25-30 m, o kamienų storis – nuo 2,3 iki 3,1 m. Sklypo savininkė minėjo, kad medžiai sveiki, viename jų yra drevė. Vyresni žmonės kalbėjo, kad ši drevė buvo naudojama kaip Lietuvos partizanų Merkio būrio pašto dėžutė.

Perlojos liepos paskelbtos saugomais medžiais Varėnos rajono savivaldybės tarybos 2025 m. vasario 18 d. sprendimu Nr. T-X-538.

## Pagrindiniai duomenys

* Rūšis: mažalapės liepos (*Tilia cordata*)
* Aukštis: iki 30 m

## Kitos saugomų liepų grupės

* Bačiškės liepos (6)
* Grybų liepos (6)
* Medišionių liepos
* Paskarbiškių liepos (5)
* Upninkų liepos (2)

## Šaltiniai
Ašurubalitas I

**Ašurubalitas I** (*Aššur-uballiṭ I*) – Asirijos karalius, valdęs 1353–1318 m. pr. m. e. (ar 1365–1330 m.), Asirijos imperijos įkūrėjas ir Vidurio Asirijos laikotarpio pradininkas.

Su hetitų pagalba Ašurubalitas I nugalėjo Asirijoje įsigalėjusią indoeuropietiškos kilmės Mitanijos karalystę, nusiaubė Niveniją, nusiuntė Egipto faraonui deivės Ištarės atvaizdą. Vėliau sudarė sąjungą su Babiloniją užvaldžiusiais kasitais ir drauge nugalėjo hetitus bei huritus. Tada paveikė Kasitų dinastiją (į Babilono sostą atvedė sau palankų karalių Kurigalzu II) ir galop užvaldė Babiloniją, taip sukurdamas Naująją Asirijos imperiją. Ašurubalitas I titulavosi Pasaulio valdovu. Minimas Amarnos laiškuose.

## Šaltiniai
Perlojos kabamasis tiltas

**Perlojos kabamasis tiltas** – pėsčiųjų tiltas per Merkį, stovintis Varėnos rajono savivaldybėje, Perlojoje. Patenka į Merkio ichtiologinio draustinio teritoriją.

Tilto ilgis apie 35 m. Medinių lentų takas įrengtas ant metalinių konstrukcijų perdangos, kurią prilaiko lynai, įtvirtinti ant metalinių atramų.

## Istorija

Tarpukaryje per Merkį stovėjo medinis kelio tiltas. Upe ėjo 1923 m. nustatyta Lietuvos-Lenkijos demarkacijos linija, tilto galuose stovėjo šalių pasienio apsaugos postai. Didžioji Perlojos dalis buvo likusi Lietuvos pusėje, bet tiltu judėjimas nenutrūko: vieniems reikėjo iš kitos pusės atvykti į parapijos bažnyčią, kiti priešingame krante turėjo daržus.
Antrajam pasauliniam karui einant į pabaigą, Perloja pakliuvo į fronto liniją, vokiečiams traukiantis buvo susprogdintas tiltas per Merkį. Atskirtas Perlojos dalis žmonės iš pradžių pasiekdavo valtimis, vėliau pakabintas beždžionių tiltas pėstiesiems.

Upėje išlikusios senojo tilto pamatų liekanos.

## Šaltiniai

## Nuorodos

* Perlojos kabantis tiltas per Merkį *pamatyklietuvoje.lt*
* Ekskursantai ant Perlojos tilto pereinamojo punkto. „Karys“ 1935 08 22 Nr. 34 *e-kinas.lt*
Irgun cvai leumi

**„Irgun“** (), oficialiai **Nacionalinė karinė organizacija Izraelio žemėje** () – žydų sionistų slapta sukarinta organizacija, 1931–1948 m. veikusi Didžiosios Britanijos mandatinėje Palestinoje. Įkurta pasitraukusių nuosaikesnės „Hagana“ organizacijos narių. Siekė įkurti žydų valstybę abipus Jordano upės, prireikus ir jėga. Organizaciją įkūrė ir jai iš pradžių vadovavo radikalaus revizionistinio sionizmo pradininkas Vladimiras Žabotinskis.

„Irgun“ vykdė teroro aktus prieš Palestinos arabus ir britus, kuriuos laikė neteisėtais okupantais. 1939 m. Didžiajai Britanijai smarkiai apribojus žydų imigraciją į Palestiną, „Irgun“ dalyvavo organizuojant neteisėtą imigraciją. Dėl smurtinės „Irgun“ veiklos britai pakorė daug jos narių, keršydama organizacija žudė britų kariuomenės įkaitus.

1946 m. liepą „Irgun“ susprogdino dalį Karaliaus Dovydo viešbučio Jeruzalėje (žuvo 91 žmogus, tarp jų britų kariai, arabų ir žydų civiliai). 1948 m. balandį „Irgun“ nariai (kartu su „Lehi“) užpuolė Deir Jasino kaimą ir nužudė 107 jo gyventojus.

1948 m. gegužę, Palestinos karo metu, įkūrus Izraelio valstybę, „Irgun“ ėmė įsilieti į naujai suformuotas Izraelio gynybos pajėgas. Nors „Irgun“ iš pradžių atsisakė paklusti Izraelio valdžiai, 1949 m. sausį organizacija oficialiai panaikinta, o jos nariai integruoti į Izraelio kariuomenės gretas. Dalis „Irgun“ narių įstojo į dešiniąją partiją „Herut“, iš kurios susikūrė „Likud“ partija, nuo 1977 m. vadovaujanti daugumai Izraelio vyriausybių.

## Šaltiniai
Žvėris (Jessica Shy albumas)

**„Žvėris“** – 4-asis Jessicos Shy studijinis albumas, išleistas 2025 m. birželio 12 d.

## Dainų sąrašas

## Apdovanojimai

## Nuorodos
* Oficiali svetainė
* Jessica Shy Facebook puslapis
* Jessica Shy Pakartot platformoje

## Šaltiniai
Vision FC (Ruanda)

**Vision Football Club**, o trumpai vadinamas **Vision** – Ruandos futbolo klubas iš šalies sostinės Kigalio. 

## Istorija
Rungtyniavo žemesniuose divizionuose. Vėliau pateko į Antrą divizioną (II pakopa). 2023–2024 m. sezone pirmame divizione buvo vieni iš lyderių ir pateko į pajėgiausią šalies futbolo divizioną.

2024–2025 m. sezone rungtyniavo aukščiausiame šalies divizione. Debiutantai tarp šešiolikos dalyvių liko paskutinėje vietoje ir iškrito į žemesnį divizioną.

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* **[ Oficiali klubo svetainė]**
* SOCCERWAY 
* FLASHSCORE
* Globalsportsarchive
Gasco FC

**„Gasko“ futbolo klubas** arba **Gasco Football Club** – Somalio futbolo klubas, įkurtas Mogadiše. 

## Istorija
2024–2025 m. sezone rungtyniavo stipriausiame šalies divizione. Debiutantai tarp dvylikos dalyvių liko vienuoliktoje vietoje ir iškrito į žemesnį divizioną.

## Pasiekimai
;  **[[Somalio Pirmasis divizionas|Pirmasis divizionas]]**
*  **Čempionai (0):** 

;  **[[Somalio futbolo taurė]]**
*  **Laimėtojai (0):** 

;  **[[Somalio futbolo supertaurė]]**
*  **Laimėtojai (0):**

## Sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Somalio nacionalinei komandai atstovavę žaidėjai
*  

## Išnašos

## Nuorodos
* SOCCERWAY 
* FLASHSCORE 
* Transfermarkt 
* Globalsportsarchive